Gijs Leflērs
Gijs Demiens Leflērs (franču: Guy Damien Lafleur, dzimis 1951. gada 20. septembrī, miris 2022. gada 22. aprīlī) bija kanādiešu hokejists, labās malas uzbrucējs. Savas karjeras laikā aizvadījis 17 sezonas Nacionālās hokeja līgas klubos Monreālas "Canadiens", Ņujorkas "Rangers" un Kvebekas "Nordiques". Gijs bija pieckārtējs Stenlija kausa ieguvējs, divas reizes atzīts par līgas vērtīgāko spēlētāju, trīs reizes bijis tās rezultatīvākais spēlētājs. 1988. gadā Leflērs uzņemts Hokeja slavas zālē.